Եսոն

**ԿԻմ Չոնուն** (, ), հայտնի է Եսոն կեղծանունով, հարավկորեացի երգիչ և դերասան։ Դեբյուտը եղել է 2005 թվականին՝ որպես հարավկորեական Super Junior խմբի անդամ, իր ենթախմբերը Super Junior K.R.Y (2006) և Super Junior-H (2008), ինչպես նաև մասնակցել է S.M.Ent. SM The Ballad-ի նախագծերին (2014)։ Եսոն թարգմանաբար նշանակում է «Արվեստի ձայն»։ 2013 թվականի մայիսի 5-ին ողնաշարի ճողվածքի պատճառով անցավ այլընտրանքային զինծառայության։ 2005 թվականի մայիսի 4-ին Եսոնը պաշտոնապես ավարտեց զինծառայությունը։ Խմբի հետ ակտիվ լինելուց բացի, Եսոնը ձայնագրում էր նաև տարբեր դրամաների և ֆիլմերի սաունթրեքեր, նկարահանվում էր դրամաներում, ֆիլմերում, մյուզիքլներում նաև հաղորդավար էր ռադիոյում։

2016 թվականին նա ձայնագրեց իր «Here I Am» աջին մինի-ալբոմը։

## Կենսագրություն
Կիմ Չոնուն ծնվել է 1984 թվականի օգոստոսի 24-ին Սեուլում։ Նրա կրտսեր եղբոր անունը Կիմ Չոնջին է։ 10 տարի անց նա իր ընտանիքի հետ տեղափոխվում է Չեոնան։ Վաղ մանկությունից Եսոնը հետաքրքրություն էր ցուցաբերում երաժշտության հանդեպ։ 1999 թվականին նա մասնակցում է Չեոնյան երգարվեստի մրցույթին և գրավում առաջին տեղը։ 2001 թվականին Եսոնի մայրը հայտագրում է իր որդուն՝ SM Entertainment տաղանդների բացահայտման գործակալությունում, որտեղ նա իր գեղարվեստական ձայնով տպավորում է դատավորներին և, ի վերջո, ստանում ժամանակավոր պայմանագիր։

### 2005-2007. Դեբյուտ Super Junior-ում
2005 թվականի նոյեմբերի 6-ին Եսոնը  մյուս 12 անդամների հետ պաշտոնապես հանդես եկավ SBS-ի «Հանրաճանաչ երգեր» ծրագրի «Super Junior 05»-ում։ Այնուհետև խումբը Super Junior05 (Twins)-ում ներկայացրեց իրենց առաջին սինգլը՝ Twins (Knock Out): Մեկ ամիս անց` 2005 թվականի դեկտեմբերի 5-ին թողարկվեց նրանց դեբյուտային ալբոմը, որին հաջողվեց MIAK ամսագրի K-pop չարտում հասնել երրորդ հորիզոնական։

2006 թվականի Մարտին SM Entertainment-ը սկսեց նոր անդամների որոնումը Super Junior 05-ի հաջորդ սերնդի համար։ Տասներեքերորդ անդամը դարձավ Կույոնն, և նորացված խումբը ստացավ նոր անուն` Super Junior (առանց" 05-ի"): Նրանց առաջին ձայնասկավառակը` «U» թողարկվեց 2006 թվականի հունիսի 7-ին և երկար ժամանակ մնաց խմբի ամենահաջողված սինգլը մինչև 2009 թվականի մարտ` «Sorry Sorry» սինգլի դուրս գալը։ 2007 թվականի աշնանը խումբը թողարկեց իրենց երկրորդ պաշտոնական ալբոմը՝ «Don’t Don», որը դարձավ տարվա երկրորդ ամենավաճառված ալբոմը Հարավային Կորեայում։

2006 թվականի Սեպտեմբերից մինչև 2007 թվականի Սեպտեմբեր ընկած ժամանակահատվածում Եսոնը վարել է «M.I.R.A.C.L.E for You» իր սեփական ռադիոհաղորդումը, որտեղ Super Junior-ի անդամները ժամանակ առ ժամանակ հանդես էին գալիս որպես հյուրեր։ Գրեթե մեկ տարի աշխատելով այս ոլորտում, Եսոնը թողնում է իր աշխատանքը, որպեսզի կենտրոնանա Super Junior-ի երկրորդ` «Don’t Don» ալբոմի աշխատանքների վրա։ Ռադիոյի վերջին հեռարձակումը տեղի է ունեցել 2007 թվականի սեպտեմբերի 8-ին։

2006 թվականի նոյեմբերին Եսոնը Ռյոուկի և Կյուհյոնի հետ միասին ստեղծեցին առաջին ենթախումբը՝ Super Junior-K.R.Y., որը մասնագիտանում էր R&B բալլադների ոլորտում։ 2007 թվականին Եսոնը դարձավ Super Junior-H-ի անդամ։ 2007 թվականի հուլիսի 26-ին դուրս եկավ «Attack on Pin-Up Boys» ֆիլմը, որում նկարահանվել էին «Super Junior»-ի բոլոր անդամները (բացառությամբ Կյուհյոնի)։ Եսոնի համար սա դեբյուտ էր կինոյում։ Այստեղ նա խաղում է դպրոցական ռոք աստղի դեր, որը խորհրդավոր ուժիերի կողմից ենթարկվում է հարձակման։

### 2008—2009 Մյուզիքլ
2008 թվականի մայիսի 9-ին Եսոնը և խմբի մյուս անդամները` Սինդոն, Սոնգմին, Իթհիք, Էյունհյուկ և Կանին, մասնակցել են «Հույսի մարաթոն» 70 կմ մրցավազքում։ Բարեգործական միջոցառումը անցկացվեց SBS հեռուստատեսության «Hope TV 24» հաղորդաշարի հովանավորությամբ և նպատակ ուներ գումար հավաքել Հարավային Կորեայի մոնղոլական դպրոցի համար, որը փակման վտանգի տակ էր։ Վնասվածքի պատճառով Եսոնը ստիպված էր ավելի վաղ ավարտել մարաթոնը, բայց նա գործընկերների հետ բեմում հայտնվեց հենակներով։ Նույն թվականի օգոստոսի 8-ին Եսոնը կրկին տեղափոխվել է հիվանդանոց և երկու շաբաթ հոսպիտալացվել՝  KBS հեռուստատեսության Music Bank ծրագրի փորձի ժամանակ 1,5 մետր բարձրությունից ընկնելու պատճառով։

### 2010:OST
2010 թվականին Եսոնը նկարահանվել է մյուզիքլում, Հոնգ Գիլ Դոնգում խմբի անդամներից մեկի՝ Սոնգմինի հետ միասին։ Մյուզիքլը տեղի է ունեցել Օլիմպիական այգում, 2010 թվականի փետրվարի 18-ից ապրիլի 18-ը։ 2010 թվականի Մարտի 31-ին Եսոնը ձայնագրել է  «OST» երգը «Մոխրոտի քույրը» հեռուստաֆիլմի համար,  որտեղ նկարահանվում էին  հայտնի դերասաններ Մուն Գյունգոն և Չոն  Մյունգ։ «It has To Be You» երգը բալլադ է, որը պատմում էր մի մարդու մասին, ով հրաժարվում է փնտրել իր սիրելիից բացի ուրիշ աղջկա։  Հունիսի 4-ին Եսոնն առաջին անգամ կատարել է այս երգը Musik Bank-ում, իր առաջին մենահամերգի ժամանակ։ K-Chart-ում «It Has To Be You»  երգը զբաղեցրել է երրորդ հորիզոնական։

2010 թվականի հուլիսին Եսոնը Իթիքքի հետ (Super Junior խմբի ղեկավար) եղել է «Love Pursuer» շոուի հաղորդավար։ Սեպտեմբերի 4-ին Եսոնը եղել է MUZIT ծրագրի հաղորդավար։

2010 թվականի հոկտեմբերի 1-ից հոկտեմբերի 28-ը նա նկարահանվել է «Spamlot» մյուզիքլում։

2010 թվականի դեկտեմբերի 29-ին Եսոնը, f(x) խմբի Լունայի հետ միասին, երգել է «Loving You» երգը՝ KBS-ի «Նախագահ» դրամայում։

### 2011. DJ և K.R.Y. համերգ
2011 թվականի Հունվարի 31-ին Եսոնը ձայնագրել է իր երրորդ երգը՝ «Waiting For You», SBS-ի «Paradise Ranch» դորամայի համար։ Այս բալլադը պատմում է մի մարդու մասին, ով սպասում էր, որ իր սիրեցյալը կվերադառնա իր մոտ։

2011 թվականի հունիսին նա մասնակցել է «Immortal Song 2» շոու ծրագրին, որտեղ երգիչները ցույց են տալիս հին երգերի իրենց տարբերակները, իսկ մրցույթի հաղթողը ընտրվում է հանդիսատեսի կողմից։ Նրան հաջողվեց հաղթել  շոուի երրորդ էպիզոդը՝ կատարելով «The More I Love» երգը։

2011 թվականի օգոստոսի 21-ին, նա մի փոքր վնասվածք է ստանցել Dream Team 2-ը ձայնագրելու ժամանակ հարթակից ընկնելու պատճառով։

### 2012: Վերադարձ բեմ Super Junior-ի հետ
2012 թվականի Հունվարի 18-ին, կոմպոզիտոր Յուն Իլ Սանգի հոբելյանի պատվին, Super Junior K.R.Y- ն թողարկել է «Reminiscence» երգը, որը հետագայում դարձավ «I’m 21» ալբոմի մասը։

2012 թվականի  հունիսի 4-ին Super Junior-ը թողարկել է վեցերորդ ստուդիական ալբոմը ՝ «Sexy, Free & Single»:

### 2013—2015: Զինվորական ծառայություն և SM Բալլադ, վերադարձ բեմ, դեբյուտ
Սեուլում կայացած Super Show 5-ի  համերգի ժամանակ,  Եսոնը հայտարարել է, որ 2013 թվականին կմեկնի զինծառայության։ Ողնաշարի ճողվածքի պատճառով նրան թույլատրվել էր անցնել այլընտրանքային ծառայության։ Եսոնը մեկնել է  զինծառայության 2013 թվականի մայիսի 6-ին, և արդյունքում  նա  չի կարողացել մասնակցել Super Show 5-ի  հարավամերիկյան շրջագայությանը։

2014 թվականի փետրվարի 4-ին SM Entertainment-ը հայտարարել է, որ Եսոնը նույնպես ընդգրկված է  SM The Ballad-ում։

2015-ի մայիսի 4-ին Եսոնը ավարտել է  իր զինվորական ծառայությունը։ Ինչից հետո հայտարարվել է Super Junior-K.R.Y-ի  Ճապոնիայի շրջագայությությունը, որը  տևել է  2015 թվականի հունիսի 1-ից մինչև  հուլիսի 2-ը։

Հուլիսի 11-ին և 12-ին Եսոնը Super Junior-ի հետ միասին  Super Show 6-ի շրջանակներում  անցկացրել են իրենց վերջին համերգները։  Դա Եսոնի առաջին համերգն էր Super Junior-ի հետ երկու տարի անց։

Հուլիսի 15-ին Super Junior-ը թողարկել է  «Devil» երաժշտական տեսահոլովակը, որը 10 ամյակի հատուկ ալբոմի գլխավոր երգն էր։ Իսկ հուլիսի 16-ին թողարկվել է  ալբոմը։

2015 թվականի հուլիսի 17-ին հայտարարվել է Super Junior-K.R.Y ենթախմբի  Ասիական «Phonograph» շրջագայությունը, որի առաջին կանգառը եղել է օգոստոսի 22-ին և 23-ին Կորեայի Սեուլ քաղաքում։

Օգոստոսի 3-ին  թողարկվել է  Եսոնի «Dreaming a Dream» OST-ը  MBC-ի «Splendid Politics» դրամայի համար։

2015 թվականի հուլիսի 26-ին հայտնվեցին Եսոնի դեբյուտի մասին առաջին նորությունները։ Դեբյուտից 10 տարի անց Եսոնը նկարահանվել է  JTBC- ի «Awl» դրամայում։ Եսոնը խաղացել է Հուանգ Չունջոլի դերը,  որը ծովամթերքների ֆուրմսի շուկայի աշխատակից էր։ Դերը երկրորդական էր։ Դրամայի պրեմիերան կայացել է  2015 թվականի օգոստոսի 24-ին։

## Սկավառակագրություն

## Ֆիլմագրություն
### Ֆիլմեր

### Հեռուստասերյալներ

### Մյուզիքլներ

### Ռադիո

### Տարբեր շոուներ

### Մրցանակներ և անվանակարգեր

| The 5th Musical Awards || Լավագույն նորեկ || *Spamalot* || Առաջադրվել է

## Եսոնի պաշտոնական էջերը
* Super Junior-ի էջ 
* Եսոնի թվիթերյան էջ
* Եսոնի ինստագրամյան էջ

## Ծանոթագրություններ

Կատեգորիա:Բեմական կեղծանուններ
Կատեգորիա:Հարավկորեացի դաշնակահարներ
Կատեգորիա:Հարավկորեացի դերասաններ
Կատեգորիա:Հարավկորեացի երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի հաղորդավարներ
Կատեգորիա:Հեռուստատեսային դերասաններ